Pärast maailmasõja lõppu ja Eesti okupeerimist korraldati sanatoorne tegevus ümber Nõukogude seaduste järgi, kus Haapsalu sanatooriumi patsientidest moodustasid enamuse mujalt Nõukogude Liidust saabunud ravialused. Sanatoorium "Laine" peahooneks jäi Sadama t. äärne maja, milllele lisandusid magamiskorpused mitmel pool linnas. 1970ndatel kerkis ka uusehitusi - mudaravila ja polikliinik.  1986.-1987. a. valmis Viigi kaldal söökla ja magamiskorpus, millele pidi järgnema veel kaks magamiskorpust.